Grand Theft Auto IV: The Lost and Damned

PlayStation 3

***Grand Theft Auto IV: The Lost and Damned (TLAD)*** on esimene kahest laiendusest mängule Grand Theft Auto IV. Seda episoodi iseloomustavad uus süžee ja peategelane Johnny Klebitz, illegaalse mootorrataklubi The Lost asepresident ja president. Mäng on väljalastud 17. veebruar 2009, arendajaks Rockstar North.

Ühele plaadile kokku pandud lisad kannavad pealkirja *Grand Theft Auto: Episodes From Liberty City,* mis ei vaja originaalvideomängu *Grand Theft Auto IV* olemasolu, väljalastud koos teise episoodi ilmumisega, sisaldades mõlemat, nii *Grand Theft Auto IV: The Lost and Damned* kui ka *The Ballad of Gay Tony.*

## Ülevaade

Selles mängus sisalduvad uued missioonid, relvad, sõidukid ja raadiojaamad. Dan Houser on öelnud, et Johnny on Nikost väga erinev ja teistsuguse minevikuga. GTA IV süžee on kirjutatud Dan Houseri ja Rupert Humphriesi poolt, kõik mängud toimuvad samas ajaraamis ning on üksteisega põimunud.

## Sisu kokkuvõte

The Lost and Damned on sünge ja keeruline lugu, mis keerleb mootorrattaklubi The Lost ümber, mis tegutseb peamiselt Alderneys, aga ka Liberty Citys. Klubi presidendiks on Billy Grey, kes klubi eest eriti hoolitseda ei suuda ning kelle eesmärgiks on rivaalidega kakelda. Johnny on seevastu proovinud rivaalidega läbi saada ja leida ka muid võimalusi paremaks majanduslikuks toimetulekuks. Johnny on läbi käinud näiteks jõuka kongresmeni Thomas Stubbsiga ja narkodiiler Liz Torresiga. Mootorrattaklubi on üks suurimaid ohte linna ja inimeste ohutusele, sest gäng on osaline narkootikumide ja alkoholi kuritarvitamises, illegaalses võidusõidus, narkootikumide levitamises ja mootorrataste vargustes.

## Tegelased

* Johnny Klebitz: mängu peategelane ja klubi asepresident/president. Ta on sündinud 1974. aastal, tal on üks vend ja juutidest vanemad. Klubiga liitus ta enne 20ndat eluaastat. 90ndatel oli kuus aastat Alderney vanglas autoröövide, väärkohtlemise ning viimaks teise astme mõrva eest. Johnny näeb ühe silmaga kehvemini ja tema näol on näha mitmeid arme, mis tulenevad ilmselt mootorrattaõnnetustest ja kaklustest.

* Jim Fitzgerald, Clay Simons, Terry Thorpe ja Angus Martin: klubiliikmed, kellega Johnny kõige rohkem suhtleb. Terry varustab Johnnyt relvadega, Clay mootorratastega. Terry ja Clay saavad Johnnyle abi pakkuda (backup), kui too peaks hädas olema pärast missiooni Hit the Pipe. Jim on klubi varahoidja ning Johnny parim sõber. Ta on ainulaadne ja lojaalne, Jimil on ka naine ja laps. Angus on invaliid, kuid siiski klubiliige.

* Billy Grey ja Brian Jeremy: Billy on mootorrattaklubi The Lost president. Ta juhib organisatsiooni mõtlematult, kohati isegi lapsikult, mis hiljem põhjustab selle lõhenemise. Brian on Billy parem käsi, talle lojaalne ja ülimalt kahepalgeline.

* Ashley Butler: Johnny endine tüdruksõber, keda ta jätkuvalt kaitseb ja aitab, kui teda mõni jõuk või üledoos ähvardavad. Ta kasutab Johnnyt ära ning Johnny otsustab tast hiljem lahti öelda.

* Elizabeta Torres, Malc ja DeSean: Elizabeta on Puerto Ricost pärit tähtis nina narkoäris, Malc ja DeSean on Updown Riders gängiikmed. Johnny teeb Elizabeta jaoks koos Malci ja DeSeaniga tööotsi ning saab nendega headeks sõpradeks.

* Thomas Stubbs, Ray Boccino and Dave Grossman: Mõjukad, jõukad ning valgenahalised mehed, kes räpast tööd teha ei soovi.